Εύρυβος ο Αθηναίος

Ο Εύρυβος ο Αθηναίος (7ος αιώνας π.Χ.) ή ΕυρυβάτηςΔιονύσιος ο Αλικαρνασσεύς, Ρωμαϊκή αρχαιολογία 3.1.3 ή ΕυρύβοτοςΠαυσανίας, Ελλάδος Περιήγησης, 2.24.7William Smith, LLD, ed., Dictionary of Greek and Roman Biography and Mythology, "Eurybotus" (G. E. Marindin, London:1849)  ήταν αρχαίος Έλληνας ολυμπιονίκης από την Αθήνα ο οποίος αναδείχτηκε ολυμπιονίκης στο αγώνισμα του σταδίου κατά τους 27ους (672 π.Χ.) ολυμπιακούς αγώνες της αρχαιότητας. Ευσέβιος - Παντοδαπή Ιστορία 1.197 Ιούλιος Αφρικάνος, Χρονογραφίαι, Eurybus

Πιθανώς είναι το ίδιο πρόσωπο με τον δισκοβόλο Ευρυβότα του οποίου η αναπαράσταση βρισκόταν στο κιβώτιο του Κύψελου, το οποίο είχε προσφερθεί ως ανάθημα στην Ολυμπία τον 7ο αιώνα π.Χ. και διασώζονταν έως και τον 2ο αιώνα μ.Χ. όταν ο γεωγράφος Παυσανίας εξέτασε λεπτομερώς το κιβώτιο. Ο Παυσανίας δεν αναφέρει ρητά πως ο δισκοβόλος Ευρυβότας είναι το ίδιο άτομο με τον Εύρυβο,Παυσανίας, Ελλάδος Περιήγησης, 5.17.10 ωστόσο οι μεταγραφές των ονομασιών τις οποίες παραδίδει ο Παυσανίας δείχνουν την επίδραση στοιχείων της δωρικής διαλέκτου και ίχνη μετατροπής στην Κορινθιακή εκδοχή του ελληνικού αλφάβητου.James George Frazer, Description of Greece: Translation with a Commenatary, vol. 3, Commentary on books II-V, (Macmillan: New York, 1998), p. 601 Η εξιστόρηση του Παυσανία λέει πως σύμφωνα με τον μύθο ο Κύψελος πήρε την ονομασία του από το κιβώτιο στο οποίο είχε κλειστεί -κυψέλη στα αρχαία ελληνικά-, ωστόσο η περίοδος όπου έζησε ο Κύψελος συμπίπτει με την εποχή όπου ο Εύρυβος έγινε ολυμπιονίκης.William Smith, LLD, Dictionary of Greek and Roman Antiquities, "Discus" (G. E. Marindin, London:1854)

Ο ιστορικός του 1ου αιώνα π.Χ. Διονύσιος ο Αλικαρνασσεύς, ονομάζει τον νικητή του σταδίου στους 27ους αγώνες ως Ευρυβάτη, και αναφέρει τον Λεόστρατο ως άρχοντα των Αθηνών την εποχή εκείνη.

Παραπομπές

Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Αθηναίοι ολυμπιονίκες
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες (7ος αιώνας π.Χ.)